Jean Adukwei Mensa

Jean Adukwei Mensa nyɛla Ghana alikaale nira ŋun nyɛ Electoral Commission of Ghana ( Ghana tuma duu din lihiri piibu piibu yeltoɣa) kpema tum yuuni 2018. Tingban zuɣulana Nana Addo Dankwa Akuffo-Addo n daa piigo ni o leegi tuma du zuɣu ŋo kpema, ka di nyela o daa deela Charlotte Osei. Jean Mensa nyela bini daa doɣi so silimin goli November 12, yuuni 1971. Poi ka o daa naa yi leegi kuɣulana zaŋ ti Ghana piibu piibu tuma duu maa, Jean Mensa daa nyela ŋun tum tuma Inmstitute of Economic Affairs (IEA) yuun pishiayika hali n daa ti leegi di executive directa.  

Yuuni 2020 Ghana piibu piibu ni, o daa yeliti ni Nana Addo Dankwa Akufo-Addo n daa ti lala piibu piibu sheli din daa niŋ silimin goli December 7th yuuni 2020.

 O pilli ni Baŋsim bobu 
Jean mensa nyela bini daa doɣi so silimin goli November 12, yuuni 1971 , Accra .O ba, Jacob Blukoo-Allotey , daa nyela doɣite ŋun daa dee pin gahindili Order of Volta yuuni 2008. Jean daa nyela ŋun chaŋ secondary school St. May's Senior High School din be Ankara, dini daa niŋ ka o naagi Ridge Church School. O daa lahi chaŋ nti bo baŋsim University of Ghana Law School ka daa deegi o karim baŋsim shahira gbaŋ yuuni 1993. O daa lahi nyela Ghana Bar Association ni daa boli so yuuni 1995.

 Tuma 
Jean nyela tingban zuɣulaan Akufo- Addo ni daa piigi so ni o leegi zuɣulana zaŋti Electoral Comission of Ghana silimin goli 23 July yuuni 2018, ni o zani Charlotte Osei zaani di ni daa niŋ ka bi yiho lala tuma ŋo ni. Kaman yuun pishi, Jean daa nyela ninvuɣu sao ŋun be lebgimsim ni vihigu tuma ni. O daa nyela ŋun kuli pahi ka bi sabiri zalisi , kamani Presidential Transition Act of 2012, Political Parties Funding Bill ni Revised Political Parties Bill.  

Ghana tingban zuɣulana Akufo-Addo n daa poo pori n kperi nam ni  , o pori pobu n kpehi nam ni daa dolila Ghana bilichini ŋun yuli booni Fafali Nyonatorto ni daa yi n zani ni o  gu ka taɣi tingban zuɣulana ka o bi bi piigi kuɣulaan palli zaŋti Electoral Comission . Lala niri ŋo daa yeliya ni tingban zuɣulaan ni daa yihi kuɣulaan kuro maa, daa nyela din bi tam soli zuɣu. Tigban zuɣulaan Akufo-Addo kaa yeliya ni o daa ka niya bieri  kuɣulaan kuro maa maa yihibu ni.

Yuuni 2010, Jean Mensa daa nyela `ŋun pahi niribi awoi  shebi tingban zuɣulaan kuro John Evans Atta Mills ni daa piigi ni bi labi lihi Ghana zalikpana 1992 constitution la. Lala committee ŋo tuma daa nyemi ni bi mali Ghana nima saawara zaŋkpa 1992 Constitution maa n nya luɣi sheŋa taɣibu ni ni tooi taɣi. 

Poi ka o daa naayi tumdi tuma IEA, Jean daa tum ti Amarkai Amartefia ChambeRS (1995-1997) ni BJ Da Rocha Chambers (yuuni 1998)

Jean nyela African Network of Enterpreneurs ni daa piigi so n pahi niribi pihiyobu ban nye paɣaba Ghana ka kuli mali kpaŋ maŋa bi tuma shee ( yuuni 2017) . O lahi nyela ŋun di jaashehi pam kamani Excellent Leadership Award , EXLA Group nim dini (yuuni 2013) ni Young Preofessional Role Model in Governance Award, Young Professionals and Youth Coalition Initiative ni lihiri ka sheli niŋda yuuni 2014.

Silimin goli July yuuni 2023, Jean Mensa daa nyela bini piigi so ni o pahi ECOWAS ni AU Joint Pre-election Fact-finding Mission zaŋ chaŋ Liberia , poi ka tiŋ maa piibu piibu daa naayi niŋ silimin goli 10 October yuuni 2023.

 Biɛhigu 
Jean Mensa nyela ŋun kuli DR. Charles Mensa, ŋun daa na nye darekta zaŋti Volta Aluminium Company. 

 Yeligola 
Ghana Electoral Commission (EC) din kuɣulaan daa nye Jean Mensa nyela tingban zuɣulaan kuro John Mahama ni daa saɣisi ni bi miri ka bi labi niŋ piibu piibu kundi palli. John Mahama daa yeliya ni saha dii lahi kani ni bi niŋ lala kundu palli ŋo damma piibu piibu maa nyela din miri. O daa lahi yeliya ni Jean Mensa mini o tum tumdiba nyela ban yen dee galimi di yi niŋ ka girigiri niŋ Ghana yuuni 2020 piibu piibu maa nyaaŋa. Ayirimonima daa nyela bini to sheli Ghana boba ni yaɣa tinsi ata ni Tamale, Kumasi ni Accra zaŋ kpa kundi palli ŋo niŋbu ni. 

Silimin goli September yuuni 2023, Jean Mensa mini o tumtumdiba daa nyela ban pili niribi ban yuli ka piibu piibu kundi zaŋ kpehi kundi ni, din yen che ka ban daa labi bi piibu piibu gban bihi ni niribi ban paagi yuun pishiayika tooi nye gban bihi maa din yen che ka bi ni tooi pahi piibu piibu ni . 

In September 2023, the Electoral commission headed by Jean Mensa begun the registration for new registrants, which also served a chance to all people who lost or attained 18 years of age to be able to register for new Voter ID cards to help them participate legally in coming elections.

 Kundivihira 

Pubu: Lahabaya zaa
Pubu: Ghana alikaalenima